
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 37ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  531/2011

ΘΕΜΑ: Έγκριση παράτασης προθεσμίας περαίωσης του έργου «Εφαρμογή κυκλοφοριακών ρυθμίσεων στην πόλη του Πύργου – Διαμόρφωση κόμβων 2η εργολαβία μέχρι 28-2-2012                                         

    Στον Πύργο και στο Δημοτικό Κατάστημα σήμερα την 29ην του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 57700/23-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία (προσήλθε στο 1ο θέμα της Η.Δ.), 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Λιατσής Γαβριήλ – Επικεφαλής της Μείζονος Μειοψηφίας, 23. Δημόπουλος Φώτιος, 24. Ανδριόλας Γεώργιος, 25. Κουρμπανάς Γεώργιος, 26. Λιατσής Δημήτριος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Γιαννακούλιας Θεόδωρος, 2. Γεράνιος Κων/νος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την υπ’ αριθμ. 57700/23-12-2011 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων ο οποίος δεν προσήλθε. 

       Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος, προ ημερήσιας διάταξης, βάσει του άρθρου 67 παρ. 7 του ν. 3852/10 έθεσε υπόψη του Δ.Σ το θέμα (1ο): «Έγκριση παράτασης προθεσμίας περαίωσης του έργου «Εφαρμογή κυκλοφοριακών ρυθμίσεων στην πόλη του Πύργου – Διαμόρφωση κόμβων 2η εργολαβία μέχρι 28-2-2012» και για την ομαλή εξέλιξή του, ζήτησε την έγκριση του κατεπείγοντος αυτού. Το δημοτικό συμβούλιο ομόφωνα το ενέκρινε.

Οι δημοτικοί Σύμβουλοι κ.κ Χ. Γιάνναρος και Α. Καραμπέτσος, είχαν αποχωρήσει απ’ τη συνεδρίαση όταν τέθηκε το κατεπείγον του θέματος σε ψηφοφορία.
Εν συνεχεία ο Πρόεδρος  ανέφερε: «Η Δ/νση Τεχνικών Υπηρεσιών του Δήμου με το αριθ. 57057/11 έγγραφό της κατόπιν αίτησης του αναδόχου του έργου «Εφαρμογή κυκλοφοριακών ρυθμίσεων στην πόλη του Πύργου – Διαμόρφωση κόμβων 2η εργολαβία», «ΔΟΜΗΛ Ο.Ε», εισηγείται την παράταση προθεσμίας αυτού μέχρι 28-2-12, λόγω: α. της ανάγκης σύνταξης του τελικού και τακτοποιητικού ανακεφαλαιωτικού πίνακα εργασιών, με τις τελικώς επιμετρούμενες κατασκευασμένες ποσότητες και β. εγκρίσεώς του από το Τεχνικό Συμβούλιο.

Καλούνται οι Δημοτικοί Σύμβουλοι ν’ αποφασίσουν επί της εισήγησης της Δ/νσης Τεχνικών Υπηρεσιών του δήμου».
Το Δημοτικό Συμβούλιο Πύργου

Λαμβάνοντας υπόψη:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,

· Την αίτηση της αναδόχου του έργου, «ΔΟΜΗΛ Ο.Ε»
· Την αριθ. 57057/11 εισήγηση της Δ/νσης Τεχνικών Υπηρεσιών και Περιβάλλοντος,
· Τις διατάξεις του άρθρου 36 παρ. 8 του Π.Δ 609/85, μετά από διαλογική συζήτηση, 
α π ο φ α σ ί ζ ε ι 
1. Ομόφωνα εγκρίνει το κατεπείγον του θέματος.

2. Κατά πλειοψηφία εγκρίνει την παράταση προθεσμίας περαίωσης του έργου: «Εφαρμογή κυκλοφοριακών ρυθμίσεων στην πόλη του Πύργου – Διαμόρφωση κόμβων 2η εργολαβία» με αριθμό μελέτης 387/07, έως 30-6-12, προκειμένου: α. να συνταχθεί ο τελικός και τακτοποιητικός ανακεφαλαιωτικός πίνακας εργασιών, με τις τελικώς επιμετρούμενες κατασκευασμένες ποσότητες και β. να εγκριθεί από το Τεχνικό Συμβούλιο Δημοσίων Έργων.
   Οι Δημοτικοί Σύμβουλοι της μείζονος μειοψηφίας κ.κ, Γ. Λιατσής, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, δεν ενέκριναν την παράταση προθεσμίας του έργου.


Επίσης δήλωσε ότι καταψηφίζει το θέμα και ο Επικεφαλής της παράταξης «Ανταρσία στο δήμο Πύργου» κ. Ι. Σεφερλής.

Οι Δημοτικοί Σύμβουλοι κ.κ Χ. Γιάνναρος, Α. Καραμπέτσος, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 531/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  11 – 1 - 2012
Ο ΔΗΜΑΡΧΟΣ

ΜΕΔ

